钦定古今图书集成/明伦汇编/闺媛典/第112卷 > 皇清十八 > 张国柱妻徐氏
## 钦定古今图书集成/明伦汇编/闺媛典/第112卷 > 皇清十八 > 张国柱妻徐氏

按《海盐县志》：徐氏，进士迈姊张国柱妻。柱，高要令源思侄，读书力学。徐执纂组，挑灯伴之，辄达宵旦。柱屡困棘闱不得志，徐慰之曰：“穷达命也，何郁郁耶？惟尽人事以俟之可也。” 柱亡，徐痛哭欲死，父宗穉曰：“子女幼，不可死。” 令婢妾谨伺之，不得间。徐乃饮食如平时。数月，侍者懈，遂赴井死，时康熙十二年十月。